Skandalebokserne beklager oppførselen
- Som følge av den voldsomme oppmerksomheten min tittelkamp mot Klitsjko i helgen har fått, så føler jeg at jeg må beklage av hele mitt hjerte for min rolle i de stygge scenene både før og etter det som skulle bli min største kveld i karrieren, sier Chisora i en pressemelding. - Samtidig som oppførselen min var utilgivelig, så var det mange ting som skjedde i kulissene. Det bidro til at det kokte over for meg, men det er selvfølgelig ingen unnskyldning. Kontrollkomiteen i det britiske bokseforbundet etterforsker nå saken, og det er ventet sterke reaksjoner mot Chisora og David Haye som havnet i et voldsomt basketak på pressekonferansen etter at Vitalij Klitsjko hadde vunnet på poeng i München. - Jeg har sviktet familien min, teamet mitt og verst av alt sporten jeg elsker. Mine handlinger var totalt uprofesjonelle. Jeg er flau over det som har kommet fram i media, sier Chisora. Han ble søndag arrestert av tysk politi, men senere løslatt og har nå kommet seg hjem til England. 14. mars må han forklare seg for Kontrollkomiteen i det britiske bokseforbundet, og der risikerer han bøter, utestengning og i verste fall permanent inndragelse av bokselisensen.Haye må ikke til høring ettersom han formelt la opp som proffbokser i fjor. Dersom han ønsker å komme i ringen igjen, slik han ga uttrykk for i helgen, så må han få ny lisens. Dermed kan han også bli nødt til å forklare oppførselen sin for kontrollkomiteen. - Jeg er ingen engel, og jeg har ikke noe imot litt profesjonell drittslenging for å øke interessen, men i løpet av mine 21 år i sporten har jeg aldri vært involvert i eller sett noe lignende, sier Haye i en pressemelding i dag. Han mener Chisora må ta skylden for slåsskampen, selv om TV-bildene viser at han blant annet slo Chisora i brystet mens han hadde en flaske i hånden. - Like før han sa at han ville komme ansikt til ansikt med meg, så forsikret han til media at han ville gi meg "to fiker". Chisora hadde så klart også vært innblandet i kontroversielle episoder den helgen, sier Haye. Chisora klappet til Vladimir Klitsjko på kinnet og spyttet vann i ansiktet på lillebror Vladimir.Etter at de to bokserne hadde blitt skilt fra hverandre, så skrek Chisora flere ganger at han skulle skyte David Haye. - Da fant jeg ut at det var best å forlate stedet og dra tilbake til hotellet. Det var det samme hotellet som Chisora og hans team bodde på, og jeg og Adam (Booth, Hayes trener) bestemte oss for å forlate hotellet så fort som mulig. Jeg forlot München på et tidligere fly søndag morgen og jeg har tenkt på det som skjedde hele tiden etterpå, sier Haye. - Jeg har sett episoden mange ganger på Youtube, og jeg er fryktelig skuffet over å ha vært en del av det som skjedde lørdag kveld, sier Haye. Tysk politi har uttalt at de veldig gjerne vil få Hayes versjon av det som skjedde på pressekonferansen, men det kan bli en lang prosess ettersom Haye er tilbake i England.
Tungvektsbokser Dereck Chisora (28) er en angrende synder etter sin ufyselige oppførsel i forbindelse med kampen mot Vitalij Klitsjko (40). Også David Haye synes slåsskampen med Chisora var flau.